Ifikles (mytológia)

Ifikles alebo Ifiklés alebo Ífiklés (starogr. Ἰφικλῆς – Ifikles/iný prepis Ífiklés, )  je v gréckej mytológii syn tirynthského kráľa Amfitryóna a jeho manželky Alkmény.

Bol nevlastným bratom najväčšieho hrdinu gréckych mýtov Herakla,Teokritos, Eidyllion, XXIV,1. ktorého otcom bol boh Zeus. Ten zviedol Alkménu tak, že na seba vzal podobu jej manžela.

Ifikles bol jedným z účastníkov honu na kalydónskeho diviaka, ktorý usporiadal hrdina MeleagrosApollodoros, Kronika, 1,8,2., po boku Herakla bojoval s élidským kráľom AugeiomPausanias, Periégésis tés Hellados, 8,14,9.  a zúčastnil sa s ním i vojny proti trójskemu kráľovi Laomedontovi.Diodoros, Bibliotheca historia, 4,49,3.

Ifikles mal troch synov, z toho dvoch starších mu zabil Herakles, keď na neho bohyňa Héra zoslala šialenstvo. Najmladší syn Iolaos sa stal neskôr Heraklovým priateľom a tiež manželom Heraklovej prvej ženy Megary. Za vraždu detí musel potom Herakles očistiť svoju dušu podľa vyloženej veštby, v službách mykénskeho kráľa Eurysthea, ktorý mu zadal dvanásť ťažkých úloh.Apollodoros, Kronika, 2,4,12. Iolaos pomohol Heraklovi pri plnení jeho druhej úlohy, v boji s lernskou Hydrou.

 Referencie 

 Zdroje 



Kategória:Postavy gréckej mytológie